- สำเนา -

รายงานการประชุมสภาองค์การบริหารส่วนตำบลวังชมภู

สมัยสามัญที่ 3 ครั้งที่ 2 ประจำปี 2562

วันที่ 13 สิงหาคม พ.ศ. 2562

ณ หอประชุมองค์การบริหารส่วนตำบลวังชมภู

**.......................................**

ผู้มาประชุม

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายทวี บุญน้อย | ประธานสภา อบต. | ทวี บุญน้อย |
| 2 | นายถนอม ยศรุ่งเรือง | รองประธานสภา อบต. | ถนอม ยศรุ่งเรือง |
| 3 | นายมนูญ ชาลเดช | เลขานุการสภา อบต. | มนูญ ชาลเดช |
| 4 | นายจรูญ เทินสเกตุ | สมาชิกสภา อบต. | จรูญ เทินสเกตุ |
| 5 | นายวิชัย กัลยาประสิทธิ์ | สมาชิกสภา อบต. | วิชัย กัลยาประสิทธิ์ |
| 6 | นายสวรรค์ ดานชัยภูมิ | สมาชิกสภา อบต. | สวรรค์ ดานชัยภูมิ |
| 7 | นายกรวิชญ์ ทองมาตา | สมาชิกสภา อบต. | กรวิชญ์ ทองมาตา |
| 8 | นายพูลทรัพย์ ปัตตะเน | สมาชิกสภา อบต. | พูลทรัพย์ ปัตตะเน |
| 9 | นายสมคิด คงชัยภูมิ | สมาชิกสภา อบต. | สมคิด คงชัยภูมิ |
| 10 | นายเฉลียว ยศรุ่งเรือง | สมาชิกสภา อบต. | เฉลียว ยศรุ่งเรือง |
| 11 | นางอมรรัตน์ คงแสง | สมาชิกสภา อบต. | อมรรัตน์ คงแสง |
| 12 | นายชัยยัญ โอปาก | สมาชิกสภา อบต. | ชัยยัญ โอปาก |
| 13 | นายโชติ เพชรน่วม | สมาชิกสภา อบต. | โชติ เพชรน่วม |
| 14 | นายสนิท ละลี | สมาชิกสภา อบต. | ลากิจ |
| 15 | นายนิสัน ดงไม้ | สมาชิกสภา อบต. | นิสัน ดงไม้ |
| 16 | นายยอดชาย คุณวันดี | สมาชิกสภา อบต. | ยอดชาย คุณวันดี |
| 17 | นายสำรวย ทวีพร | สมาชิกสภา อบต. | สำรวย ทวีพร |
| 18 | นางอรพิน ชุมปัญญา | สมาชิกสภา อบต. | อรพิน ชุมปัญญา |
| 19 | นายบุญทัน ดีวิเศษ | สมาชิกสภา อบต. | บุญทัน ดีวิเศษ |
| 20 | นางสาวมะลิวัลย์ คำมีหมื่น | สมาชิกสภา อบต. | มะลิวัลย์ คำมีหมื่น |
| 21 | นายบุญมี จากนอก | สมาชิกสภา อบต. | บุญมี จากนอก |
| 22 | นายสำอางค์ โทแก้ว | สมาชิกสภา อบต. | สำอางค์ โทแก้ว |

**ผู้ไม่มาประชุม** นายสนิท ละลี ลากิจ

ผู้เข้าร่วมประชุม

**1. นายถนอม วายุพล นายก อบต. วังชมภู**

2. นายสุริโย มานะสุวรรณศรี รองนายก อบต.

3. นายพิชัย ชัยมาตร์ รองนายก อบต.

4. นายเจริญ สุโพธิ์อามาตย์ เลขานุการ นายก อบต.

5. นายสรชัช จรัสกาย นิติกรชำนาญการ

**เริ่มประชุมเวลา 09:30 น.**

เมื่อสมาชิกสภา อบต.วังชมภู มาถึงที่ประชุมโดยพร้อมเพียงกันแล้ว เลขานุการสภา อบต.วังชมภู เชิญเข้าห้องประชุม โดยประธานในที่ประชุม นายทวี บุญน้อย ประธานสภา อบต.วังชมภู กล่าวเปิดประชุมตามระเบียบวาระการประชุม ต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

ประธานสภาฯ ในช่วงนี้เรากำลังประสบปัญหาภัยแล้งซึ่งทำให้ส่งผลกระทบต่อพี่น้อง เกษตรเป็นอย่างมากเพราะน้ำเป็นปัจจัยหลักอีกปัจจัยหนึ่งในการ เพราะปลูก ปีนี้ก็รู้สึกว่าจะประสบปัญหาฝนแล้งกันเกือบทั่วประเทศ ทาง อบต.ของเราก็พยายามหาทางช่วยเหลือทุกวิถีทางเท่าที่จะทำได้ และอีกส่วนหนึ่งก็คงรอความช่วยเหลือจากทางจังหวัดและทางอำเภอ มาช่วยเหลืออีกส่วนในเรื่องแจ้งให้ทราบก็มีเพียงเท่านี้

**ระเบียบวาระที่ 2 เรื่องรับรองรายงานการประชุมครั้งที่แล้ว**

รายงานการประชุมสภาสมัยสามัญที่ 3 ครั้งที่ 1/2562

รับรองในการประชุมครั้งต่อไป

**ระเบียบวาระที่ 3 เรื่องกระทู้ถาม**

ที่ประชุม ไม่มี

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

ที่ประชุม ไม่มี

ประธานสภาฯ รายงานการประชุมสภาคณะกรรมการแปรญัตติงบประมาณรายจ่าย ประจำปีงบประมาณ พ.ศ.2563 คณะกรรมการแปรญัตติมีมติ เห็นชอบให้ยืนตามร่างข้อบัญญัติเดิมโดยไม่มีการแก้ไขอย่างใด

**ระเบียบวาระที่ 5 เรื่องเสนอเพื่อพิจารณา**

ประธานสภาฯ 5.1 เรื่องพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2563

ประธานสภาฯ ในวาระที่ 2 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2563

ประธานสภาฯ ต่อไปนี้เป็นการพิจารณาในวาระที่ 3 คือลงมติที่ประชุมท่านใดเห็นชอบที่จะอนุมัติร่างข้อบัญญัติขององค์การบริหารส่วนตำบลวังชมภูและให้ประกาศใช้ตามคณะผู้บริหารได้นำเสนอโปรดยกมือ

มติที่ประชุม มีมติเห็นชอบอนุมัติ 20 เสียง

งดออกเสียง 1 เสียง

ลา 1 เสียง

ประธานสภาฯ ที่ประชุมมีมติเห็นชอบอนุมัติร่างข้อบัญญัติงบประมาณรายจ่าย ประจำปีงบประมาณ พ.ศ.2563 จำนวน 20 เสียง งดออกเสียง 1 เสียง ไม่เห็นชอบไม่มี แสดงว่าที่ประชุมมีมติเห็นชอบเป็นเอกฉันท์

ที่ประชุม รับทราบ

**ระเบียบวาระที่ 6 เรื่องอื่นๆ**

ประธานสภาฯ ในเรื่องอื่นๆก็อยากจะพูดเรื่องกัญชาให้ฟัง เดียวนี้กัญชาเริ่มมีการการ รณรงค์ให้ปลูกกัญชาเนื่องจากผลจากทางวิจัยแล้วว่ากัญชามี ประโยชน์มากมายหลายอย่างเช่น มีสรรพคุณในการรักษาโรคได้ด้วย ในทางการแพทย์แต่ก่อนกัญชาเป็นยาเสพติดที่ผิดกฎหมายประเภทที่ 5 แต่เดียวนี้กัญชาได้มีการผลักดันให้ถูกกฎหมายสืบเนื่องจากผล ทางการวิจัยในด้านต่างๆของกัญชามีประโยชน์มากมายหลายอย่าง ด้วย จึงทำให้กัญชานั้นถูกกฎหมายแต่ถ้าใครจะปลูกจะต้องเป็นไป ตามกฎระเบียบเรื่องการขอปลูกกัญชาว่ามีขั้นตอนแบบไหนบ้าง มี สมาชิกท่านใดอยากเสนอเรื่องใดอีกหรือไม่

นายโชติ เพชรน่วม เรียนประธานสภาที่เคารพและท่านสมาชิกผู้ทรงเกียรติทุกท่าน ผมมี เรื่องที่อยากจะเสนอให้ท่านทราบเกี่ยวกับเรื่องภัยแล้งทางฝ่ายคณะ ผู้บริหารผู้จะมีวิธีหรือหาแนวทางมาแก้ปัญหาบรรเทาความเดือนร้อน ให้กับพี่น้องประชาชนชาวตำบลวังชมภูของเราได้อย่างไรบ้าง

ประธานสภาฯ มีสมาชิกท่านใดสงสัยจะสอบถามอีกหรือไม่

นายสำอางค์ โทแก้ว เรียนประธานสภาที่เคารพและท่านสมาชิกผู้ทรงเกียรติทุกท่าน ผม มีเรื่องปรึกษาหารือผมว่าชาวตำบลวังชมภูส่วนใหญ่จะประกอบอาชีพ ทางการเกษตรเป็นส่วนใหญ่แต่ยังขาดความรู้ความเข้าใจอยู่ถ้าเป็นไป ได้อยากจะให้มีนักวิชาการทางด้านการเกษตรโดยตรงมาคอยให้ ความรู้กับเกษตรกรน่าจะดีและอีกเรื่องหนึ่งก็คือเรื่องฝายชะลอน้ำ ตอนนี้น้ำได้กัดเซาะตลิ่งพังไปเยอะพอสมควรอยากให้ไปดูแลให้ด้วย

ประธานสภาฯ มีท่านสมาชิกท่านใดจะสอบถามอีกหรือไม่

นายสวรรค์ ดานชัยภูมิ เรียนท่านประธานสภาและท่านสมาชิกผู้ทรงเกียรติ ผมมีเรื่องจะ สอบถามเกี่ยวกับไฟแสงจันทร์ไปถึงไหนแล้วเพราะใกล้จะสิ้น ปีงบประมาณแล้วและไฟฟ้าแสงจันทร์ขอทางหลวงบางส่วนก็มีปัญหา ไม่ทราบว่าจะติดต่อกับเจ้าหน้าที่ทางหลวงได้อย่างไร

ประธานสภาฯ มีท่านใดสงสัยอยากจะถามหรือเสนอเรื่องใดอีกหรือไม่

นางอมรรัตน์ คงแสง เรียนประธานสภาและท่านสมาชิกผู้ทรงเกียรติทุกท่าน ก่อนอื่นต้อง ขอขอบคุณคณะผู้บริหารที่ได้ทำถนนคอนกรีตลงไปทางแม่น้ำชีให้แต่ก็ ยังมีข้อสงสัยอยู่ในเรื่องของงบประมาณของปี 63 ทำถนนคอนกรีต ตอนไปสำรวจจะเป็น 100 เมตร แต่ทำไมในโครงการมีแค่ 85 เมตร ไม่ ทราบว่าตัดออกหรือว่าอย่างไร

ประธานสภาฯ สมาชิกท่านอื่นมีเรื่องที่อยากจะเสนออีกหรือไม่

นายมนูญ ชาลเดช เรียนประธานสภาที่เคารพและท่านสมาชิกผู้ทรงเกียรติทุกท่าน ผม นายมนูญ ชาลเดช สมาชิกสภา อบต.วังชมภูผมมีเรื่องที่อยากจะเสนอ ให้คณะผู้บริหารได้นำไปพิจารณาแต่ก่อนอื่นก็ต้องขอขอบคุณคณะ ผู้บริหารและท่านสมาชิกผู้ทรงเกียรติทุกท่านที่ได้อนุมัติงบประมาณ ทำศูนย์เด็กเล็กจนแล้วเสร็จเป็นไปตามวัตถุประสงค์ของประชาชน ชาวบ้านแต่ยังมีบางส่วนที่อยากให้พิจารณาดูเพื่อจะได้ทำการแก้ไข ต่อไปตามความต้องการของชาวบ้าน คือต้องการรั้วทำล้อมรอบศูนย์ เด็กเล็กเพื่อป้องกันเด็กวิ่งออกถนนกลัวจะเกิดอันตรายกับเด็กเพราะ ศูนย์เด็กเล็กอยู่ติดกับถนนครูผู้แลเด็กก็มีเพียงแค่ 2 คน ที่นี้รั่วทำเสร็จ เรียบร้อยแล้ว แต่ยังมีจุดที่อยากให้แก้ไขในคราวต่อไปคือรั้วที่ทำเป็น รั้วทึบทำให้ไปปิดกั้นวิสัยทัศน์ในการมองเห็นของเด็กและอากาศก็ ถ่ายเทไม่สะดวกทำให้เด็กไม่อยากไปโรงเรียนซึ่งคณะผู้บริหารก็พอ ทราบถึงปัญหามาก่อนหน้านั้นแล้วท่านก็ได้จัดสรรงบประมาณเพื่อจะ ทำการปรับปรุงซ่อมแซมตัวอาคารให้ยกระดับหลังคาสูงขึ้นเพื่อจะทำ ให้อากาศถ่ายเทได้สะดวก ก็ต้องขอขอบคุณคณะผู้บริหารอีกครั้งและ อยากให้นำไปพิจารณาหลายๆด้านเพื่อสิ่งที่จะเกิดขึ้นกับเด็กหลังทำ การก่อสร้างแล้วขอขอบคุณครับ

ประธานสภาฯ มีสมาชิกท่านใดอยากจะเสนอหรือถามเรื่องใดอีกหรือไม่ ถ้าไม่มีก็ขอ เชิญท่านนายกได้ตอบคำถามของท่านสมาชิกที่ได้ถามมา

นายถนอม วายุพล เรียนประธานสภาที่เคารพและท่านสมาชิกผู้ทรงเกียรติทุกท่าน (นายก อบต.วังชมภู) ผมขออนุญาตตอบคำถามตามที่ท่านสมาชิกได้ถามมาเรื่องแรกก็คือ เกี่ยวกับนักวิชาการทางด้านเกษตรผมก็อยากจะให้มีไว้ประจำ อบต. วังชมภูของเราสักคนแต่เราก็เคยประกาศให้มาสมัครสอบอยู่ เหมือนกันแต่ไม่เคยมีนักวิชาการการเกษตรคนไหนสนใจเข้ามาเลย ส่วนในเรื่องการขยายเขตไฟฟ้าแสงจันทร์ของบ้านหนองพวงผมก็จะ ตามดูงานให้ว่าไปถึงขั้นตอนไหนแล้วและเรื่องไฟฟ้าแสงจันทร์ของกรม ทางหลวงถ้าท่านใดอยากติดต่อกรมทางหลวงให้ติดต่อไปที่เบอร์นี้ 081-8340916 เป็นของกรมทางหลวงชนบทและเรื่องถนนคอนกรีตลง ไปทางชีของบทโคกกรวดหมู่ 5 ตอนไปวัดระยะทางได้ 100 เมตร แต่ พอมาประมาณการแล้วงบเราไม่ถึงจึงจำเป็นจะต้องมาพิจารณาตัด ออกบางส่วนเพื่อให้พอดีกับงบประมาณก็รู้สึกว่าถูกตัดออกหลายส่วน อยู่เหมือนกันส่วนในเรื่องของศูนย์เด็กเล็กวัดพนังม่วงนารามที่ทำเสร็จ ไปแล้ว ผมไปเห็นก็ตกใจอยู่เหมือนกันนึกว่าชาวบ้านต้องการให้แบบนี้ แต่ตอนนี้เราคงจะทำอะไรไปกว่านี้ไม่ได้เพราะมันยังอยู่ในช่วงประกัน

สัญญา 2 ปี จึงขอนำเรียนให้ทราบ

ประธานสภาฯ มีสมาชิกท่านใดสงสัยหรืออยากเสนอเรื่องใดอีกหรือไม่

นายสุริโย มานะสุวรรณศรี เรียนประธานสภาและท่านสมาชิกผู้ทรงเกียรติทุกท่าน ผมขออนุญาต(รองนายก อบต.วังชมภู) นำเรียนให้ทางสภา ผมก็พอได้รับทราบถึงปัญหาที่เกิดขึ้นกับศูนย์เด็ก เล็กวัดพนังม่วงวนารามแต่ตอนนี้เราคงทำอะไรไปมากกว่านี้ไม่ได้ เหมือนท่านนายกพูดแต่ผมก็จะใช้วิธีแก้ปัญหาโดยการวาดภาพระบาย สีต่างๆใส่กำแพงรั้วที่สร้างขึ้นล้อมรอบศูนย์เด็กเล็กเพื่อให้ดู เพลิดเพลิน

ประธานสภาฯ มีสมาชิกท่านใดที่สงสัยและอยากจะนำเสนอเรื่องใดอีกหรือไม่ ถ้าไม่มี ก็จะขอแจ้งนัดประชุมครั้งต่อไปก็คือวันที่ 16- 30 ธันวาคม 2562 และ ขอขอบคุณคณะผู้บริหารและท่านสมาชิกผู้ทรงเกียรติทุกท่านที่เข้า ร่วมประชุมในครั้งนี้จนแล้วเสร็จ ขอปิดประชุม

ปิดประชุม เวลา 16.00 น.

(ลงชื่อ) มนูญ ชาลเดช ผู้บันทึกรายงานการประชุม

(นายมนูญ ชาลเดช)

เลขานุการสภาองค์การบริหารส่วนตำบลวังชมภู

ลงชื่อ.........................................ประธานคณะกรรมการตรวจรายงานการประชุม

(นายสำอางค์ โทแก้ว)

ลงชื่อ.........................................คณะกรรมการตรวจรายงานการประชุม

(นายชัยยัญ โอปาก)

ลงชื่อ.........................................เลขาคณะกรรมการตรวจรายงานการประชุม

(นางอมรรัตน์ คงแสง)

สภาองค์การบริหารส่วนตำบลวังชมภู ได้มีมติเห็นชอบรายงานการประชุมครั้งที่แล้ว สมัยประชุมสมัยสามัญที่ 3 ครั้งที่ 2 เมื่อวันที่ 13 สิงหาคม พ.ศ. 2562 ประธานสภาองค์การบริหารส่วนตำบลวังชมภูจึงได้ ลงลายมือชื่อไว้เป็นสำคัญ

(ลงชื่อ).................................... ผู้รับรองรายงานการประชุม

(นายทวี บุญน้อย)

ประธานสภาองค์การบริหารส่วนตำบลวังชมภู